turjo4nis/wikipedia-bn-dump-20250701 huggingface dataset:
আন্তর্জাতিক মহাকাশ স্টেশন

আন্তর্জাতিক মহাকাশ স্টেশন (, ) হলো পৃথিবীর নিম্ন কক্ষপথে অবস্থিত একটি বাসযোগ্য কৃত্রিম উপগ্রহ। এটি আন্তর্জাতিক মহাকাশ সহযোগিতায় পাঁচটি মহাকাশ গবেষণা সংস্থার একটি সমন্বিত প্রকল্প। এই পাঁচটি সংস্থা হচ্ছে:

 - রুশ মহাকাশ সংস্থা - রসকসমস
 - মার্কিন মহাকাশ প্রশাসন - নাসা
 - জাপানি মহাকাশ অনুসন্ধান সংস্থা
 - ইউরোপীয় মহাকাশ সংস্থা (১১টি দেশ)

 - কানাডিয়ান স্পেস এজেন্সি

অপরদিকে ব্রাজিল সরাসরি অংশ না নিয়ে নাসার সাথে স্থাপিত অন্য একটি চুক্তির মাধ্যমে আন্তর্জাতিক মহাকাশ স্টেশনের স্থাপনায় কাজ করে যাচ্ছে। ইতালি ইউরোপীয় মহাকাশ সংস্থার সক্রিয় সদস্য হওয়া সত্ত্বেও আন্তর্জাতিক মহাকাশ স্টেশনের কাজে সরাসরি অংশ না নিয়ে অনুরুপ কিছু চুক্তির মাধ্যমে কাজ করে। তবে ইতালির চুক্তিগুলো ইউরোপীয় মহাকাশ সংস্থার সাথে।

অন্যান্য সাবেক মহাকাশ স্টেশনের মত এটিও খালি চোখে পৃথিবী থেকে দেখা যায়। এটি প্রতিদিন ১৫.৭ বার পৃথিবীকে প্রদক্ষিণ করে। পৃথিবীতে করা সম্ভব না বা কঠিন এমন কিছু বৈজ্ঞানিক গবেষণা এখানে করা হয়ে থাকে।

গঠন

ইতিহাস 
এই অংশটি International Space Station programme § History and conception থেকে সংগ্রহ করা হয়েছে |

১৯৮০  সালের শুরুর দিক সোভিয়েত Salyut এবং Mir space stations  এর প্রতিপক্ষে NASA “ফ্রিডম” নামের একটি  মডিউলার  মহাকাশ স্টেশন উৎক্ষেপন করার  পরিকল্পনা করে| ১৯৮৪ সালে ইউরোপিয়ান স্পেস এজেন্সিকে(ESA) “ফ্রিডম স্পেস স্টেশন”  এ অংশগ্রহণের জন্য আমন্ত্রণ জানানো হয় এবং ইউরোপিয়ান স্পেস এজেন্সি(ESA) ১৯৮৭ সালে কলম্বাস গবেষণাগার(Columbus laboratory) কে সমর্থন জানায়| ১৯৮২ NASA “ফ্রিডম” স্পেস স্টেশনে অংশগ্রহণের জন্য জাপানকে অনুরোধ  করে এবং এই অনুরোধের প্রেক্ষিতে “ফ্রিডম স্পেস স্টেশন” এর অংশ হিসেবে  Japanese Experiment Module (JEM) বা, Kibō  এর ঘোষণা দেয় |

মডিউলগুলি

তথ্যসূত্র 

 
মহাকাশ
কৃত্রিম উপগ্রহ
জ্যোতির্বিজ্ঞান
জাপান–মার্কিন যুক্তরাষ্ট্র সম্পর্ক
মনুষ্যবাহী মহাকাশযান
মহাকাশ স্টেশন
নাসার মহাকাশ স্টেশন
রাশিয়ার মহাকাশ কর্মসূচি
ইউরোপীয় মহাকাশ সংস্থার কর্মসূচি
জাপানের মহাকাশ কর্মসূচি
কানাডার মহাকাশ কর্মসূচি
যৌথ উদ্যোগ
মুহম্মদ এনামুল হক

ড. মুহম্মদ এনামুল হক (২০ সেপ্টেম্বর ১৯০২ – ১৬ ফেব্রুয়ারি ১৯৮২) ছিলেন একজন বাঙালি শিক্ষাবিদ, ভাষাবিদ ও সাহিত্যিক।

প্রারম্ভিক জীবন 
এনামুল হক ১৯০২ সালের ২০ সেপ্টেম্বর তৎকালীন ব্রিটিশ ভারতের চট্টগ্রামের ফটিকছড়ি থানার বখতপুর গ্রামে জন্মগ্রহণ করেন। তার পিতা আমিনউল্লাহ ছিলেন একজন আলেম।

শিক্ষা জীবন 
এনামুল হক বাংলা, ফারসি, আরবি ও উর্দু ভাষা শিক্ষা লাভ করেন বিদ্যালয়ে ভর্তির পূর্বেই। পরবর্তীতে তিনি রাউজান আর.আর.এ.সি. মডেল সরকারি হাই স্কুলে ভর্তি হন। সেখানে অধ্যয়নকালে তিনি প্রখ্যাত কবি ও সাহিত্যিক সৈয়দ ইসমাইল হোসেন সিরাজীর সংস্পর্শে আসেন। ১৯২৩ সালে এ প্রতিষ্ঠান থেকেই তিনি এন্ট্র্যান্স পরীক্ষায় উত্তীর্ণ হন এবং মোহসীন বৃত্তি অর্জন করেন। এরপর তিনি চট্টগ্রাম কলেজ থেকে ১৯২৫ সালে এফ.এ এবং ১৯২৭ সালে আরবিতে সম্মান সহ স্নাতক পাশ করেন।

১৯২৯ সালে কলকাতা বিশ্ববিদ্যালয় থেকে প্রাচ্যদেশীয় ভাষায় প্রথম শ্রেণিতে প্রথম হয়ে স্নাতকোত্তর সম্পন্ন করায় তিনি জগত্তারিণী স্বর্ণপদকে ভূষিত হন। এরপর তিনি বিশ্ববিদ্যালয় থেকে বৃত্তি নিয়ে সুনীতিকুমার চট্টোপাধ্যায়ের অধীনে বাংলায় সুফিবাদের ইতিহাসের উপর প্রায় ছয় বছর গবেষণা করেন এবং ১৯৩৫ সালে ডক্টরেট ডিগ্রি অর্জন করেন।

কর্মজীবন 
 বিভিন্ন সরকারি বিদ্যালয়ের প্রধান শিক্ষক
 সরকারি কলেজে বাংলার অধ্যাপক
 বিভিন্ন সরকারি কলেজে অধ্যক্ষ 
 বাংলা একাডেমির প্রথম পরিচালক
 বাংলা উন্নয়ন বোর্ডের পরিচালক
 বিভিন্ন বিশ্ববিদ্যালয়ের বাংলার অধ্যাপক।
 জাহাঙ্গীরনগর বিশ্ববিদ্যালয়ের উপাচার্য
 বিশ্ববিদ্যালয় মঞ্জুরী কমিশনের সদস্য
 ঢাকা জাদুঘরের সিনিয়র রিসার্চ ফেলো

পুরস্কার ও সম্মাননা 
 সিতারা-ই-ইমতিয়াজ (১৯৬২)
 বাংলা একাডেমী পুরস্কার (১৯৬৪)
 প্রেসিডেন্ট পুরস্কার (১৯৬৬)
 একুশে পদক (১৯৭৯)
 শেরে বাংলা সাহিত্য পুরস্কার (১৯৮০)
 আব্দুল হাই সাহিত্য পুরস্কার (১৯৮১)
 স্বাধীনতা পুরস্কার (১৯৮৩, মরণোত্তর)

গ্রন্থ 
 চট্টগ্রামী বাংলার রহস্য ভেদ
 আরাকান রাজসভায় বাংলা সাহিত্য
 বঙ্গে সূফী প্রভাব
 বাংলা ভাষার সংস্কার
 পূর্ব পাকিস্তানে ইসলাম
 ব্যাকরণ মঞ্জুরি
 মুসলিম বাঙলা সাহিত্য
 মণীষামঞ্জুষা
 বুলগেরিয়া ভ্রমণ

মৃত্যু 
১৬ ই ফেব্রুয়ারি ১৯৮২ সাল।

আরও দেখুন 
 জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা
 শিক্ষায় স্বাধীনতা পুরস্কার বিজয়ীদের তালিকা

তথ্যসূত্র

বহিঃসংযোগ

বাংলাদেশী ভাষাবিজ্ঞানী
চট্টগ্রাম জেলার লেখক
১৯০২-এ জন্ম
১৯৮২-এ মৃত্যু
প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
শিক্ষা ও গবেষণায় একুশে পদক বিজয়ী
রাজশাহী কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
চট্টগ্রাম জেলার শিক্ষাবিদ
বাংলাদেশী পুরুষ লেখক
শিক্ষায় স্বাধীনতা পুরস্কার বিজয়ী
চট্টগ্রাম কলেজের প্রাক্তন শিক্ষার্থী
জগন্নাথ কলেজের অধ্যক্ষ
বাঙালি লেখক
বাংলা ভাষার লেখক
সিতারা-ই-ইমতিয়াজ প্রাপক
বাংলা একাডেমি সাহিত্য পুরস্কার বিজয়ী
একুশে পদক বিজয়ী
স্বাধীনতা পুরস্কার বিজয়ী
জাহাঙ্গীরনগর বিশ্ববিদ্যালয়ের উপাচার্য
সরকারি বিজ্ঞান কলেজ

সরকারি বিজ্ঞান কলেজ বাংলাদেশের ঢাকার ফার্মগেট এলাকায় অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। এই কলেজের নাম প্রথমে ইন্টারমেডিয়েট টেকনিক্যাল কলেজ ছিল। ৯ একর ভূমির উপর এই কলেজ স্থাপিত। ১৯৫৪ খ্রিষ্টাব্দে প্রতিষ্ঠিত এই কলেজে উচ্চ মাধ্যমিক পর্যায়ে শুধু  বিজ্ঞান বিভাগে ও জাতীয় বিশ্ববিদ্যালয় এর অধীনে ডিগ্রিতে পাঠদান করা হয়।

ইতিহাস 
কলেজটি ১৯৫৪ খ্রিষ্টাব্দে টেকনিক্যাল হাই স্কুল নামে যাত্রা শুরু করে। ১৯৬২ খ্রিষ্টাব্দে ইন্টারমেডিয়েট টেকনিক্যাল কলেজ হিসেবে পুনঃনামকরণ করা হয়। ১৯৮৫ খ্রিষ্টাব্দে বি.এসসি কোর্স চালুর মাধ্যমে সরকারি বিজ্ঞান কলেজ হিসেবে কার্যক্রম শুরু করে।

বিভাগসমূহ 
বিজ্ঞান বিভাগ
পঠিত বিষয়সমূহ: বাংলা, ইংরেজি, পদার্থবিজ্ঞান, রসায়ন, গণিত, জীববিজ্ঞান, তথ্য ও যোগাযোগ প্রযুক্তি।

ভর্তি ও বেতন 
মাধ্যমিক ও উচ্চ মাধ্যমিক শিক্ষা বোর্ড কর্তৃক জারিকৃত নীতিমালা অনুযায়ী ভর্তি করা হয়ে থাকে কলেজে। সরকার কর্তৃক নির্ধারিত বেতন ও ফি নেয়া হয়।

শিক্ষাদান 
আটটি শাখায় ১২৫ জন করে ছাত্র এখানে পড়াশোনার সুযোগ পেয়ে থাকে। শাখাগুলোর নাম যথাক্রমে এ, বি, সি, ডি, ই, এফ, জি, এইচ। ভর্তির ক্রমানুসারে শিক্ষার্থীদের শাখাগুলোয় বিভক্ত করা হয়। বর্তমানে কলেজে প্রতি সপ্তাহে একটি কুইজ অনুষ্ঠিত হয়।

পোশাক 
আকাশী নীল শার্ট, বাদামি  রঙের  প্যান্ট, কালো মোজা, কালো জুতা, আর শীতের সময়ে নীল সোয়েটার।

আবাসন ব্যবস্থা 

কলেজের দুটি ছাত্রাবাস রয়েছে।

১. কাজী নজরুল ইসলাম ছাত্রাবাস: সংখ্যা বর্তমানে ১৫০। ছাত্রাবাসটির বর্তমান ম্যানেজার মোঃ অলিউল্লাহ।

২. ড. কুদরত ই খুদা ছাত্রাবাস: আসন সংখ্যা ১৮০। ছাত্রাবাসটির বর্তমান ম্যানেজার মোঃ জামাল মিয়া।

যাতায়াত 
শিক্ষার্থীদের যাতায়াতের জন্য দুটি বাস আছে।১.স্পন্দন-১ (চলাচলের রুট: ফার্মগেট থেকে সাইনবোর্ড)

২.স্পন্দন-২ (চলাচলের রুট: ফার্মগেট থেকে মিরপুর ১০)

প্রকাশনা
প্রতিষ্ঠানটির কলেজ বার্ষিকী অনুরণন।

সহশিক্ষা কার্যক্রম 
ছাত্রদের পড়াশোনার পাশাপাশি নৈতিক উন্নয়ন ও তাদের মাঝে নেতৃত্বের গুণাবলি বিকাশের লক্ষ্যে চালু আছে সরকারি বিজ্ঞান কলেজ বিএনসিসি প্লাটুন। এছাড়া ছাত্রদের সহশিক্ষা কার্যক্রমের অংশ হিসেবে কলেজের নিজস্ব :

 সরকারি বিজ্ঞান কলেজ বিতর্ক ক্লাব 
 সরকারি বিজ্ঞান কলেজ বিজ্ঞান ক্লাব 
 সরকারি বিজ্ঞান কলেজ গণিত ক্লাব 
 সরকারি বিজ্ঞান কলেজ ফটোগ্রাফি ক্লাব 
 সরকারি বিজ্ঞান কলেজ ক্রীড়া ক্লাব 
 সরকারি বিজ্ঞান কলেজ  তথ্য ও প্রযুক্তি ক্লাব 
 সরকারি বিজ্ঞান কলেজ সাংস্কৃতিক ক্লাব 

এছাড়াও রয়েছে চেতনা পরিষদ এর একটি শাখা। নির্দিষ্ট কর্মসূচির সাথে পালন করা হয়ে থাকে।

উল্লেখযোগ্য প্রাক্তন শিক্ষার্থী
আ ন ম এহসানুল হক মিলন, সাবেক প্রতিমন্ত্রী, বাংলাদেশ শিক্ষা মন্ত্রণালয়।
জাহিদ আহসান রাসেল, সাবেক প্রতিমন্ত্রী, বাংলাদেশ যুব ও ক্রীড়া মন্ত্রণালয়।
আনিসুল হক (রাজনীতিবিদ), প্রয়াত মেয়র, ঢাকা উত্তর সিটি করপোরেশন।
নাহিদ ইসলাম, ২০২৪-এ বাংলাদেশে কোটা সংস্কার আন্দোলনের প্রধান সমন্বয়ক ও ২০২৪-এ বাংলাদেশের অন্তর্বর্তীকালীন সরকারের উপদেষ্টা।

তথ্যসূত্র

বহিঃসংযোগ 
 

ঢাকা জেলার মহাবিদ্যালয়
১৯৫৪-এ প্রতিষ্ঠিত শিক্ষাপ্রতিষ্ঠান
১৯৫৪-এ পূর্ব পাকিস্তানে প্রতিষ্ঠিত
ঢাকা জেলার সরকারি কলেজ
মুহম্মদ নূরুল হুদা

মুহম্মদ নূরুল হুদা (৩০ সেপ্টেম্বর, ১৯৪৯) সত্তর দশকের একজন বাংলাদেশী প্রথিতযশা কবি। তিনি জাতিসত্তার কবি হিসেবেও পরিচিত।  একই সঙ্গে তিনি একজন ঔপন্যাসিক ও সাহিত্য-সমালোচক। তার জন্ম ১৯৪৯ খ্রিষ্টাব্দে কক্সবাজার জেলায়। তার প্রকাশিত গ্রন্থের সংখ্যা অর্ধ শতাধিক। ১৯৮৮ সালে বাংলা কবিতায় উল্লেখযোগ্য অবাদনের জন্য তাকে বাংলা একাডেমী পুরস্কার এবং ২০১৫ সালে একুশে পদক প্রদান করা হয়। এছাড়াও তিনি বহু পুরস্কারে ভূষিত হয়েছেন। ২০২১ সালের ১৩ জুলাই তিনি তিন বছরের জন্য বাংলা একাডেমির মহাপরিচালক নিযুক্ত হন।

সাহিত্যকর্ম

বই
 শোণিতে সমুদ্রপাত (১৯৭২)
 জন্মজাতি (১৯৮৪)
 মৈনপাহাড় (১৯৯৫)
 যতদূর বাংলাভাষা ততদূর এই বাংলাদেশ
 ব্যাঙ কুমার 
 চাঁদের বুড়ো চাঁদের বাড়ি 
 ছোটদের বেগম রোকেয়া
 ছোটদের মাইকেল মধুসূদন দত্ত
 ছোটদের রবীন্দ্র জীবনী
 ছোটদের রূপসী বাংলার কবি জীবনানন্দ দাশ 
 দেখা হলে একা হয়ে যাই
 রাজার পোশাক 
 রবীন্দ্র প্রকৃতি ও অন্যান্য
 সাত্ ও অন্যান্য 
 সাত ভাই চম্পা 
 তুমি যদি জালদাস আমি জালদাসি
 শুক্লা শকুন্তালা
 আমি একটি খাস প্রজাপাত্র চাই
 শোভাযাত্রার দ্রাবিড়ার প্রতি
 মাটির নিচে কাট কয়লা হাজার বছর কাতর
 আমরা তামাটে জাতি
 বার বছরের গল্প
 তেলাপোকা
 স্বাধীন জাতির স্বাধীন পিতা
 হুদা-কথা
 আমিও রোহিঙ্গা শিশু
 হাজার নদীর দেশ
 কবিতার ভবিষ্যৎ ও অন্যান্য প্রসঙ্গ 
 কবিতার কৌশল
 দুটি লাল পাখি ও সব্যসাচী

পুরস্কার ও সম্মাননা 
 যশোর সাহিত্য পরিষদ পুরস্কার (১৯৮৩) 
 আবুল হাসান কবিতা পুরস্কার (১৯৮৩) 
 আলাওল সাহিত্য পুরস্কার (১৯৮৫) 
 আওয়ামী শিল্প সংবর্ধনা (১৯৮৭) 
 বাংলা একাডেমী পুরস্কার (১৯৮৮) 
 কক্সবাজার পদক (১৯৮৯)
 মহাদিগন্ত সহিত্য পু্রস্কার, কলকাতা (২০০৭)
 একুশে পদক (২০১৫)

তথ্যসূত্র

বহিঃসংযোগ 

১৯৪৯-এ জন্ম
বাঙালি সাহিত্যিক
বাংলাদেশী কবি
কক্সবাজার জেলার ব্যক্তি
সামগ্রিক অবদানে বাংলা একাডেমি সাহিত্য পুরস্কার বিজয়ী
আধুনিকবাদী কবি
বাংলাদেশী সাহিত্যিক
সাহিত্য সমালোচক
জীবিত ব্যক্তি
আলাওল সাহিত্য পুরস্কার বিজয়ী
বাংলা একাডেমির মহাপরিচালক
বাঙালি লেখক
বাংলা-ইংরেজি অনুবাদক
মযহারুল ইসলাম কবিতা পুরস্কার বিজয়ী
বাংলাদেশী পুরুষ কবি
বাঙালি পুরুষ কবি
বাংলা ভাষার কবি
একুশে পদক বিজয়ী
বাংলা একাডেমি সাহিত্য পুরস্কার বিজয়ী
মমির অভিশাপ

মমির অভিশাপ () বেলজীয় কার্টুনিস্ট হার্জের দুঃসাহসী টিন‌টিন সিরিজের তেরোতম কমিক বই। বেলজিয়ামের ফরাসিভাষি দৈনিক লে সয়ার-এ এটির ধারাবাহিক প্রকাশ শুরু হয় ১৯৪৩ এর ডিসেম্বর থেকে, তখন বেলজিয়াম দ্বিতীয় বিশ্বযুদ্ধের নাজি সৈন্যদের দখলে। ১৯৪৪ সালের সেপ্টেম্বরে যখন মিত্রবাহিনী জার্মানদের হটিয়ে দেয়, কমিকসটির প্রকাশনা বন্ধ হয়ে যায়, কারণ তখন নাজিদের সহযোগিতা করার অভিযোগে হার্জের কাজের ওপর নিষেধাজ্ঞা নেমে আসে। দুবছর পর তিনি মুক্তি পান এবং এ গল্পটি প্রকাশিত হতে থাকে নতুন সাপ্তাহিক টিনটিন ক্রোড়পত্রে, সেপ্টেম্বর ১৯৪৬ থেকে এপ্রিল ১৯৪৮ পর্যন্ত। গল্পটির কেন্দ্রে আছে তরুণ সাংবাদিক টিনটিন ও তার বন্ধু ক্যাপ্টেন হ্যাডক এবং তাদের অপহৃত বন্ধু প্রফেসর ক্যালকুলাসের অনুসন্ধান, যার সাথে জড়িয়ে পড়ে এক রহস্যময় অসুখ, পেরুতে কাজ করা এক প্রত্নতাত্ত্বিক অভিযাত্রী দলের সদস্যরা যার শিকার।

মমির অভিশাপ ব্যবসাসফল হয় এবং পত্রিকায় প্রকাশের পরের বছর কাস্টরম্যান এটি বই হিসেবে প্রকাশ করে। এই গল্পের বাকি অংশ হার্জ শেষ করেন পরবর্তী কমিকস সূর্যদেবের বন্দিতে। ততদিনে টিনটিন সিরিজটি ফরাসী-বেলজীয় কমিকস ধারার অবিচ্ছেদ্য অংশ হয়ে উঠেছে। সমালোচকেরা এটিকে দুঃসাহসী টিনটিনের সেরা অভিযানগুলোর সারিতে স্থান দিয়েছেন এবং সিরিজের সবচেয়ে "ভয়ঙ্কর পর্ব" বলে আখ্যায়িত করেছেন। গল্পটি অবলম্বনে ১৯৬৯ সালে বেলভিজিয়ন স্টুডিওস তৈরি করে চলচ্চিত্র টিনটিন অ্যান্ড দা টেম্পল অব সান এবং এলিপস ও নেলভানা করে এনিমেটেড সিরিজ দি অ্যাডভেঞ্চার্স অব টিনটিন (১৯৯১)।

কাহিনীসংক্ষেপ

তথ্যসূত্র

গ্রন্থপঞ্জি

বহিঃসংযোগ 
 The Seven Crystal Balls টিনটিনের অফিশিয়াল ওয়েবসাইট
 The Seven Crystal Balls at Tintinologist.org

১৯৪৮-এর বই
টিনটিনের বই
টিনটিন
কমিক বই
ল্য সোয়াতে মূলত প্রকাশিত কাজ
সাহিত্য প্রথম সিরিয়াল আকারে প্রকাশিত
মেথুইন প্রকাশনীর বই
পোরশা উপজেলা

পোরশা উপজেলা বাংলাদেশের নওগাঁ জেলার অন্তর্গত একটি উপজেলা।

অবস্থান ও আয়তন 
পোরশা উপজেলার উত্তরে সাপাহার উপজেলা, দক্ষিণে গোমস্তাপুর উপজেলা ও নিয়ামতপুর উপজেলা, পূর্বে পত্নীতলা উপজেলা ও মহাদেবপুর উপজেলা, পশ্চিমে ভারতের পশ্চিমবঙ্গ।

প্রশাসনিক এলাকা 
এই উপজেলার ইউনিয়ন সমূহ হল - 
 ১নং নিতপুর ইউনিয়ন
 ২নং তেঁতুলিয়া ইউনিয়ন, পোরশা
 ৩নং ছাওড় ইউনিয়ন
 ৪নং গাংগুরিয়া ইউনিয়ন
 ৫নং ঘাটনগর ইউনিয়ন
 ৬নং মশিদপুর ইউনিয়ন

ইতিহাস 
১৭৯৩ সালে পোরশা অবিভক্ত দিনাজপুর জেলার থানা হিসেবে প্রতিষ্ঠিত হয়। পরবর্তীতে মালদা জেলার নবাবগঞ্জ মহকুমার একটি থানায় পরিবর্তিত হলেও দেশ ভাগের পর এটি অবস্থানগত কারণে নওগাঁ মহকুমায় অন্তর্ভুক্ত হয়।

শিক্ষা প্রতিষ্ঠান

কলেজ 

 পোরশা সরকারি কলেজ
 গাংগুরিয়া ডিগ্রি কলেজ
 নিতপুর স্কুল এন্ড কলেজ।

উচ্চ বিদ্যালয়

 কাতিপুর কালিনগর উচ্চ বিদ্যালয়
 পোরশা উচ্চ স্কুল
 গাংগুরিয়া উচ্চ বিদ্যালয়
 শিশা উচ্চ বিদ্যালয়
 আমদা উচ্চ বিদ্যালয়
 নিতপুর উচ্চ বিদ্যালয়।
 কালাইবাড়ি উচ্চ বিদ্যালয়

অর্থনীতি 

পোরশা উপজেলার অর্থনীতি মূলত কৃষিপ্রধান। বর্তমানে এখানে প্রচুর পরিমানে বিভিন্ন জাতের আম উৎপাদিত হয়।

উপজেলায় শিশা হাট, গাঙ্গুরিয়া হাট, মর্শিদপুর হাট ক্রয়-বিক্রয়ের পাইকারী এবং খুচরা সাপ্তাহিক হাট।

স্বাস্থ্য সেবা কেন্দ্র
উপজেলা স্বাস্থ্য কমপ্লেক্স
কমিউনিটি ক্লিনিক

কালাইবাড়ী কমিউনিটি ক্লিনিক
শ্রীকৃষ্ণপুর কমিউনিটি ক্লিনিক
মনোহরপুর কমিউনিটি ক্লিনিক
বড় তেতুলিয়া কমিউনিটি ক্লিনিক
সহড়ন্দ কমিউনিটি ক্লিনিক,সহড়ন্দ গ্রাম।
মহাডাঙ্গা কমিউনিটি ক্লিনিক
ছাওড় কমিউনিটি ক্লিনিক
গাংগুরিয়া কমিউনিটি ক্লিনিক
খোর্দ্দ হরিপুর কমিউনিটি ক্লিনিক
কুড়িপুকুর কমিউনিটি ক্লিনিক
পাঁচড়াই কমিউনিটি ক্লিনিক
শরিয়ালা কমিউনিটি ক্লিনিক
বোরাম কমিউনিটি ক্লিনিক

দর্শনীয় স্থান
 ঐতিহাসিক নিতপুর কেন্দ্রীয় জামে মসজিদ
 হজরত বালা (রহ:) এর মাজার
 নিতপুর বিজিবি ক্যাম্প সংলগ্ন পূনর্ভবা নদীর তীর
আল জামিআ আল আরাবিয়া দারুল হেদায়া (পোরশা বড় মাদ্রাসা)
পোরশা মিনাবাজার বড় মসজিদ সংলগ্ন মুসাফির খানা।
নিতপুর সেতু
নিতপুর পালপাড়া(কুমারপাড়া) ঐতিহাসিক মৃৎশিল্প এলাকা।

তথ্যসূত্র

বহিঃসংযোগ
 

নওগাঁ জেলার উপজেলা
পোরশা উপজেলা
উইলিয়াম লাবভ

উইলিয়াম লাবভ ( ; জন্ম: ৪ঠা ডিসেম্বর, ১৯২৭) একজন মার্কিন ভাষাবিদ যিনি ব্যাপকভাবে প্রকরণবাদী সমাজভাষাবিজ্ঞানের শৃঙ্খলার প্রতিষ্ঠাতা হিসাবে বিবেচিত।  তিনি উপভাষাতত্ত্বের ওপর কাজ করেন। তিনি মার্কিন যুক্তরাষ্ট্রের পেনসিলভেনিয়া বিশ্ববিদ্যালয়ের একজন অধ্যাপক ছিলেন। তিনি ২০১৫ সালে অবসর নেন, তবে গবেষণা চালিয়ে যাচ্ছেন।

তথ্যসূত্র 

১৯২৭-এ জন্ম
মার্কিন ভাষাবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
জীবিত ব্যক্তি
২১শ শতাব্দীর মার্কিন ইহুদি
কলাম্বিয়া বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
হার্ভার্ড কলেজের প্রাক্তন শিক্ষার্থী
ইহুদি মার্কিন বিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
পেনসিলভেনিয়া বিশ্ববিদ্যালয়ের শিক্ষক
উপভাষাতত্ত্ব

উপভাষাতত্ত্ব () ভাষাবিজ্ঞানের একটি উপশাখা যেখানে ভাষার ভৌগোলিক বৈচিত্র্য নিয়ে গবেষণা করা হয়।

উইলিয়াম লাবভ এই শাখার একজন প্রখ্যাত গবেষক।

গ্রন্থপঞ্জি 
 
 

 
ভাষাবিজ্ঞান
উপভাষা
নৃতাত্ত্বিক ভাষাবিজ্ঞান

নৃতাত্ত্বিক ভাষাবিজ্ঞান হল ভাষাবিজ্ঞানের একটি শাখা, যেখানে সংস্কৃতি ও ভাষার মধ্যে সম্পর্ক নিয়ে গবেষণা করা হয়। সমাজস্থ যে মানুষেরা একই ভাষায় ভাব বিনিময় করে, তাদের ভাষার সঙ্গে সংস্কৃতির সম্পর্ক আলোচনা করে নৃতাত্ত্বিক ভাষাবিজ্ঞান। সেই সমাজের ঐতিহ্য, বিশ্বাস, প্রথা, পারিবারিক সংগঠন প্রভৃতির সঙ্গে ভাষার সম্পর্ক কী, তাই নৃতাত্ত্বিক ভাষাবিজ্ঞানের আলোচ্য বিষয়। এতে মূলত এমন ধরনের ভাষা নিয়ে গবেষণা হয় যেসব ভাষার কোন লিখিত দলিল-দস্তাবেজ নেই।

তথ্যসূত্র

বহিঃসংযোগ

ভাষাবিজ্ঞান
নৃবিজ্ঞান
মেন্‌সা ইন্টারন্যাশনাল

মেন্‌সা বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা।
এর সদস্য সংখ্যা প্রায় ১০০০০০০। শুধু যুক্তরাষ্ট্রেই এর সদস্য আছেন ৪৩০০০ জন। এই সংস্থাটি প্রতিষ্ঠিত হয় ১৯৪৬ সালে। বিভিন্ন পেশা,বয়স এবং শিক্ষার মানুষ এর সদস্য। সদস্যদের এই বৈচিত্র এই সংস্থাকে বিচক্ষন এবং চটপটে লোকদের এক মিলনস্থলে পরিণত করেছে। শুধু বুদ্ধিবৃত্তিক আলোচনা ছাড়াও এই গ্রুপ টি নানা রকম মজাদার কাজ যেমন মন্টি পাইথন দেখা, ঈশ্বরের অস্তিত্ব নিয়ে মজাদার আলাপ করা থেকে শুরু করে নানা রকম ঘরোয়া খেলাধুলায়ও নিজেদের নিয়োজিত করে থাকে। সদস্য হবার একমাত্র যোগ্যতা হলো বুদ্ধিমত্তা।

সদস্য হবার যোগ্যতা 
মেনসার সদস্য হতে হলে মেনসা পরিচালিত অথবা কোন স্বীকৃত আইকিউ পরীক্ষায় প্রায় ১৩২ আইকিউ এর অধিকারী হতে হবে। অন্যভাবে বলতে গেলে ৯৮ তম পার্সেন্টাইল মার্ক অর্জন করতে হবে।

মেনসার নিজস্ব পরীক্ষা পদ্ধতি

তথ্যসূত্র

বহিঃসংযোগ 
 মেনসার নিজস্ব ওয়েবসাইট

মেন্‌সা ইন্টারন্যাশনাল
১৯৪৬-এ ইংল্যান্ডে প্রতিষ্ঠিত
১৯৪৬-এ প্রতিষ্ঠিত সংগঠন
পাবনা সদর উপজেলা

পাবনা সদর উপজেলা বাংলাদেশের পাবনা জেলার অন্তর্গত একটি উপজেলা।পাবনা জেলা পদ্মা এবং যমুনা নদীর মিলনস্থলে অবস্থিত। ১৯৪৮ সালে  যমুনা নদীকে পাবনা জেলার সীমানা নির্ধারক ঘোষণা করা হয়। কাজেই পাবনা একটি প্রাচীন জেলা এবং সদর উপজেলা জেলার প্রাণকেন্দ্রে অবস্থিত।

অবস্থান ও আয়তন 
এই উপজেলার উত্তরে আটঘরিয়া উপজেলা, দক্ষিণে কুষ্টিয়া জেলার কুমারখালী উপজেলা ও রাজবাড়ী জেলার পাংশা উপজেলা, পূর্বে সাঁথিয়া উপজেলা ও সুজানগর উপজেলা, পশ্চিমে ঈশ্বরদী উপজেলা।

প্রশাসনিক এলাকা 
নির্বাচনী এলাকাঃ ৭২, পাবনা-৫।
থানা/ইউনিয়নঃ ১ টি পৌরসভা এবং ১০ টি ইউনিয়ন।
মৌজাঃ ২৫৯ টি।

ইউনিয়নগুলিঃ মালিগাছা ইউনিয়ন, ভাঁড়ারা ইউনিয়ন, আতাইকুলা ইউনিয়ন, মালঞ্চি ইউনিয়ন, দাপুনিয়া ইউনিয়ন, গয়েশপুর ইউনিয়ন, সাদুল্লাপুর ইউনিয়ন, চরতারাপুর ইউনিয়ন, হেমায়েতপুর ইউনিয়ন, দোগাছী ইউনিয়ন

ইতিহাস 
১৯২৮ সালের ১৬ অক্টোবর তারিখে তৎকালীন রাজশাহী জেলার ৫টি এবং যশোহর জেলার ৩টি থানা নিয়ে পাবনা জেলার সৃষ্টি হয়। ১৮৫৫ সালে সিরাজগঞ্জ থানাকে ময়মনসিংহ জেলা থেকে নিয়ে পাবনা জেলার সাথে যুক্ত করা হয়। ১৯৮৪ সাল পর্যন্ত পাবনা সদর মহকুমা এবং সিরাজগঞ্জ নিয়ে পাবনা জেলা গঠিত ছিল। ১৯৮৪ সালে পাবনা ও সিরাজগঞ্জ দুটি স্বতন্ত্র জেলা হিসেবে পরিচিতি লাভ করে।

জনসংখ্যার উপাত্ত 
জনসংখ্যাঃ ৪,৭৬,৯৩২ জন।
ঘনত্বঃ ১০৭৪ জন/বর্গ কিঃ মিঃ 

মোট ইউনিয়ন:

সূত্র আদমশুমারি রিপোর্ট ২০০১, বাংলাদেশ পরিসংখ্যাা

শিক্ষা প্রতিষ্ঠান 
মেডিক্যাল কলেজঃ ১ টি
বিজ্ঞান ও প্রযুক্তি বিশ্ববিদ্যালয়ঃ ১ টি
সরকারী মাধ্যমিক বিদ্যালয়ঃ ১ টি
ক্যাডেট কলেজঃ ১ টি
পলিটেকনিক ইনস্টিটিউটঃ ১ টি
ভোকেশনাল ইনস্টিটিউটঃ ১ টি
কমার্শিয়াল ইনস্টিটিউটঃ ১ টি
আইন কলেজঃ ১ টি
প্রাথমিক শিক্ষক প্রশিক্ষক ইনস্টিটিউটঃ ১ টি
টেক্সটাইল ইনস্টিটিউটঃ ১ টি
সেবিকা প্রশিক্ষণ কেন্দ্রঃ ১ টি
হোমিওপ্যাথিক কলেজঃ ১ টি

মাদ্রাসা
আল জামিয়া আল আশরাফিয়া পাবনা
পাবনা ইসলামিয়া ফাজিল মাদরাসা

অর্থনীতি 
পাবনা সদর উপজেলার দোগাছী ও গয়েশপুরের তাঁতের কাপড় ও লুঙ্গি দেশবিখ্যাত এবং পাবনা সদর উপজেলায় তাঁত শিল্প আছে। পাবনা সদর থানায় সর্বমোট ব্যাংক এর সংখ্যা ৬১ টি।

উল্লেখযোগ্য ব্যক্তি 
 ডা. ফজলে রাব্বী - শহীদ বুদ্ধিজীবী
 মোহাম্মদ সাহাবুদ্দিন - ২২তম নব-নির্বাচিত বাংলাদেশের রাষ্টপতি

ঐতিহাসিক নিদর্শন ও ঐতিহ্য
 তাড়াশ ভবন
পাবনা মানসিক হাসপাতাল

গণমাধ্যম 
পাবনা জেলা থেকে প্রতিদিন ৭টি দৈনিক পত্রিকা প্রকাশিত হয়। এ জেলার সাপ্তাহিক পত্রিকা রয়েছে ৬ টি।

আরও দেখুন

তথ্যসূত্র

বহিঃসংযোগ
 

পাবনা সদর উপজেলা
পাবনা জেলার উপজেলা
ফরিদপুর উপজেলা

ফরিদপুর বাংলাদেশের পাবনা জেলার অন্তর্গত একটি উপজেলা।

ইতিহাস 
ফরিদপুর উপজেলা শিক্ষা সংস্কৃতিতে অনন্য। এখানে আছে শতবছরের পুরনো রাজা বনমালী রায় বাহাদুর এর রাজবাড়ী। তাই রাজার নাম অনুসারে এখানে বাজারের নাম হয়েছে বনওয়ারী নগর বাজার। এখানে আছে শতবছরের পুরাতন হাইস্কুল বনওয়ারীনগর সরকারি সি. বি. পাইলট উচ্চ বিদ্যালয়। আছে নাম করা কলেজ মোহাম্মদ ইয়াসিন ডিগ্রি (অনার্স) কলেজ। আছে বনওয়ারী নগর সিনিয়র ফাজিল  মাদরাসা। আরো আছে শতবছরের নাম করা শিক্ষা প্রতিষ্ঠান আল্লাহ আবাদ দ্বিমুখী উচ্চবিদ্যালয়। উপজেলাটি বড়াল নদীর তীরে গড়ে উঠেছে।

অবস্থান ও আয়তন 
ভৌগলিকভাবে ২৪.০০৫’-২৪.০১৪ উত্তর অক্ষাংশ এবং ৮৯.০১৭-৮৯.০২৭ পূর্ব দ্রাঘিমাংশের মধ্যে এর অবস্থান। এ উপজেলার উত্তরে ভাঙ্গুড়া উপজেলা ও সিরাজগঞ্জ জেলার উল্লাপাড়া উপজেলা, দক্ষিণে সাঁথিয়া উপজেলা ও আটঘরিয়া উপজেলা পূর্বে সিরাজগঞ্জ জেলার শাহজাদপুর উপজেলা, পশ্চিমে চাটমোহর উপজেলা ও ভাঙ্গুরা উপজেলা।

প্রশাসনিক এলাকা 
এই উপজেলার ইউনিয়নগুলো হচ্ছে –
বৃলাহিড়ীবাড়ী ইউনিয়ন
পুংগলী ইউনিয়ন 
ফরিদপুর ইউনিয়ন
হাদল ইউনিয়ন
বনওয়ারীনগর ইউনিয়ন 
ডেমরা ইউনিয়ন 
ফরিদপুর পৌরসভা

জনসংখ্যার উপাত্ত 
এ উপজেলার মোট জন সংখ্যা ১,২৩,৯১৯ জন। যার মধ্যে ৬৩,৬১৮ জন রয়েছে পুরুষ এবং নারী সংখ্যা ৬০,৩০১ জন।

শিক্ষা 
এ এলাকার প্রায় ৫০% এর বেশী মানুষই শিক্ষিত (যাদের বয়স ৭ বছরের উপরে)। মেয়েদের শিক্ষার হার ৪৩% এবং ছেলেদের শিক্ষার হার ৫১ %। 

 সরকারি প্রাথমিক বিদ্যালয়ের সংখ্যা – ৪৮টি। 
 রেজিঃ বেসরকারি প্রাথমিক বিদ্যালয়ের সংখ্যা – ৩২টি। 
 ১২টি উচ্চবিদ্যালয়ের মধ্যে রয়েছে – ৩টি বালিকা উচ্চবিদ্যালয়।
 মাদরাসার সংখ্যা – ৪৯টি। 
 ব্রাক স্কুল – ৪৯টি। 
 মহাবিদ্যালয় – ৪টি।

দর্শনীয় স্থান 
রাজা বনমালী রায় বাহাদুর রাজবাড়ী
শাহ ফরিদপুরীর মাজার
চিথুলিয়া ঠাকুরবাড়ি
দিঘির ভিটা বটমূল
হাদল বঙ্গবন্ধু সৈকত
বিলচান্দক সৈকত
ডেমরা পাথার 
দেওভোগ পার্ক

অর্থনীতি 
অর্থনীতি প্রধানত কৃষি নির্ভর। প্রায় ৭৫-৮৫% লোক কৃষির উপর প্রত্যক্ষ ও পরোক্ষ ভাবে নির্ভরশীল। প্রধান ফসল ধান, সরিষা, গম, পাট, খেসারি, পিঁয়াজ ইত্যাদি।

উল্লেখযোগ্য ব্যক্তি 
 সাইফুল আজম – বৈমানিক
 মাসুম আজিজ – অভিনেতা
 এম. এইচ. সিয়াম – প্রকৌশলী

তথ্যসূত্র

বহিঃসংযোগ 
 

ফরিদপুর উপজেলা
পাবনা জেলার উপজেলা
জুরাছড়ি উপজেলা

জুরাছড়ি বাংলাদেশের রাঙ্গামাটি জেলার অন্তর্গত একটি উপজেলা।

অবস্থান ও আয়তন 
জুরাছড়ি উপজেলার মোট আয়তন ৬০৬.০৫ বর্গ কিলোমিটার।রাঙ্গামাটি জেলার পূর্বাংশে ২২°২৭´ থেকে ২২°৪৪´ উত্তর অক্ষাংশ এবং ৯২°১৯´ থেকে ৯২°৩৩´ পূর্ব দ্রাঘিমাংশ জুড়ে জুরাছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫৭ কিলোমিটার। এ উপজেলার উত্তরে বরকল উপজেলা, দক্ষিণে বিলাইছড়ি উপজেলা এবং পূর্বে ভারতের মিজোরাম, পশ্চিমে রাঙ্গামাটি সদর উপজেলা।

নামকরণ 
পাহাড় পরিবেষ্টিত একটি দুর্গম অঞ্চলের নাম জুরাছড়ি। চাকমা ভাষায় জুর অর্থ ঠাণ্ডা, ছড়ি অর্থ ছড়া। উপজেলা সদরের দক্ষিণে সলক নদীর উজানে জুরাছড়ি নামক একটি ছড়া রয়েছে। এ ছড়ার পানি খুবই ঠান্ডা। এ জুরাছড়ি ছড়ার নামেই এ উপজেলার নামকরণ হয়েছে জুরাছড়ি।

প্রশাসনিক এলাকা 
১৯৭৬ সালে জুরাছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জুরাছড়ি থানার আওতাধীন।

ইউনিয়নসমূহ:
 ১নং জুরাছড়ি
 ২নং বনযোগীছড়া
 ৩নং মৈদং
 ৪নং দুমদুম্যা

জনসংখ্যার উপাত্ত 
২০১১ সালের পরিসংখ্যান অনুযায়ী জুরাছড়ি উপজেলার জনসংখ্যা ২২,৩৬৫ জন। এর মধ্যে পুরুষ ১১,৮৮১ জন এবং মহিলা ১০,৪৮৪ জন। এটি একটি উপজাতি অধ্যুষিত উপজেলা। উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়। মোট জনসংখ্যার ৩.৩৫% মুসলিম, ০.৭৩% হিন্দু, ৯৫.৩৯% বৌদ্ধ এবং ০.৫৩% খ্রিস্টান ও অন্যান্য ধর্মাবলম্বী রয়েছে।

২০২২ সালের পরিসংখ্যান অনুযায়ী জুরাছড়ি উপজেলার জনসংখ্যা ২৬,৯৩২ জন। এর মধ্যে পুরুষ ১৪,১৯৭ জন এবং মহিলা ১২,৭৩৫ জন। এটি একটি উপজাতি অধ্যুষিত উপজেলা। উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়। মোট জনসংখ্যার ৩.২৬% মুসলিম, ০.৬৩% হিন্দু, ৯৫.৬০% বৌদ্ধ এবং ০.৫২% খ্রিস্টান ও অন্যান্য ধর্মাবলম্বী রয়েছে।

শিক্ষা 
জুরাছড়ি উপজেলার সাক্ষরতার হার ২৭.৩০%। এ উপজেলায় ২টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৬০টি প্রাথমিক বিদ্যালয় রয়েছে।

শিক্ষা প্রতিষ্ঠান

যোগাযোগ ব্যবস্থা 
জুরাছড়ি উপজেলায় যোগাযোগের প্রধান মাধ্যম নৌপথ। তবে পানি কমে গেলে সড়ক পথেও যোগাযোগ করা যায়। সেক্ষেত্রে বহুল ব্যবহৃত যানবাহন মোটরসাইকেল।

নদ-নদী 
জুরাছড়ি উপজেলার উত্তর সীমান্ত অল্প কিছু অংশ দিয়ে কর্ণফুলী নদী প্রবাহিত হচ্ছে এবং উত্তর পশ্চিমাংশে রয়েছে কাপ্তাই হ্রদ। এছাড়া এ উপজেলার মধ্য দিয়ে সুবলং খাল এবং খাগড়াছড়ি খাল প্রবাহিত হয়ে কর্ণফুলী নদীতে পতিত হয়েছে।

হাট-বাজার 
জুরাছড়ি উপজেলায় ৫টি হাট-বাজার রয়েছে। এগুলো হল যক্ষ্মা বাজার, বনযোগীছড়া বাজার, শিলছড়ি বাজার, ফকিরাছড়ি বাজার এবং বগাখালী বাজার।

দর্শনীয় স্থান 
 কাপ্তাই হ্রদ
 বানাতাইংগাচুগ পাহাড়
 জুরাছড়ি রাজবন বিহার
 সুবলং শাখা বন বিহার
 ১২৬ ফুট সিংহশয্যা বুদ্ধমূর্তি সুবলং শাখা বন বিহার

উল্লেখযোগ্য ব্যক্তি 
 ভুবন জয় মহাজন

জনপ্রতিনিধি 
সংসদীয় আসন

উপজেলা পরিষদ ও প্রশাসন

আরও দেখুন 
 রাঙ্গামাটি জেলা

তথ্যসূত্র

বহিঃসংযোগ 
 

রাঙ্গামাটি জেলার উপজেলা
জুরাছড়ি উপজেলা
কেপ টাউন

কেপ টাউন ( ; ,; ) দক্ষিণ আফ্রিকার আইনসভা রাজধানী। এটি দেশের প্রাচীনতম শহর এবং দক্ষিণ আফ্রিকার সংসদের আসন। এটি জোহানেসবার্গের পরে দেশের দ্বিতীয় বৃহত্তম শহর এবং পশ্চিম কেপের বৃহত্তম শহর। শহরটি সিটি অফ কেপ টাউন মেট্রোপলিটন পৌরসভার অংশ।

ইতিহাস

কেপ টাউন শহরের পত্তন হয় পূর্ব আফ্রিকা, ভারত ও এশিয়া মহাদেশগামী ওলন্দাজ জাহাজের জ্বালানী কেন্দ্র হিসাবে। ১৬৫২ সালের ৬ই এপ্রিল জ্যান ভান রিবেকের আগমণের মাধ্যমে সাহারা মরুভূমির দক্ষিণে প্রথম স্থায়ী ইউরোপীয় আবাসস্থল স্থাপিত হয়। জোহানেসবার্গের প্রসারণের পূর্ব পর্যন্ত এটিই দক্ষিণ আফ্রিকার জনবহুলতম শহর ছিল।

জনউপাত্ত
দক্ষিণ আফ্রিকার ২০০১ সালের আদম শুমারি অনুসারে এই শহরের জনসংখ্যা ২৯ লাখ। এর মোট এলাকার পরিমাণ ২,৪৯৯ বর্গ কিমি (৯৬৫ বর্গ মাইল), যা দক্ষিণ আফ্রিকার অন্য সব শহরের চাইতে বড়। এখানকার জনসংখ্যার ঘনত্ব১,১৫৮/বর্গ কিমি (২,৯৯৯/ বর্গ মাইল)।

জলবায়ু

খেলাধুলা
নিউল্যান্ডস ক্রিকেট গ্রাউন্ড শহরের প্রধান স্টেডিয়াম। ভার্নন ফিল্যান্ডার ও তেম্বা বাভুমা শহরে জন্মগ্রহণকারী নামী ক্রিকেটার।

পর্যটন
কেপ টাউন প্রাকৃতিক সৌন্দর্য ও এখানকার বন্দরের জন্য বিখ্যাত। এখানে কেপ পয়েন্ট, টেবিল পর্বত সহ আরো অনেক দর্শনীয় স্থান রয়েছে। ভৌগোলিক বৈচিত্র্যের দিক থেকে এটিকে বিশ্বের সুন্দরতম শহরগুলির মধ্যে গণ্য করা হয়। এটি দক্ষিণ আফ্রিকার সবচেয়ে জনপ্রিয় পর্যটন কেন্দ্র।

গ্যালারি

তথ্যসূত্র

বহিঃসংযোগ

আরও দেখুন 

আফ্রিকার রাজধানী
কেপ টাউন
দক্ষিণ আফ্রিকার শহর
দক্ষিণ আফ্রিকার জনবহুল উপকূলীয় স্থান
আটলান্টিক মহাসাগরের বন্দর শহর ও নগর
দক্ষিণ আফ্রিকার প্রাদেশিক রাজধানী